RESOLUCIÓN do 1 de abril de 2019 pola que se dá publicidade á subvención concedida ao abeiro da Resolución do 9 de xullo de 2018 pola que se aproban as bases reguladoras para a concesión de subvencións, en réxime de concorrencia competitiva, para a dixitalización do patrimonio cultural de Galicia coa finalidade de preservación e difusión a través de Galiciana-Patrimonio Dixital de Galicia, e se procede á súa primeira convocatoria para os anos 2018-2019, cofinanciada co Fondo Europeo de Desenvolvemento Rexional, no marco do programa operativo Feder Galicia 2014-2020 (procedemento administrativo PR606A).
Axencia para a Modernización Tecnolóxica de Galicia — III. Outras disposicións — 07/11/2019

O 18 de xullo de 2018 publicouse no
Diario Oficial de Galicia
a resolución da directora da Axencia para a Modernización Tecnolóxica de Galicia, do 9 de xullo, pola que se aproban as bases reguladoras para a concesión de subvencións, en réxime de concorrencia competitiva, para a dixitalización do patrimonio cultural de Galicia coa finalidade de preservación e difusión a través de Galiciana-Patrimonio Dixital de Galicia, e se procede á súa primeira convocatoria para os anos 2018-2019, cofinanciada co Fondo Europeo de Desenvolvemento Rexional, no marco do programa operativo Feder Galicia 2014-2020 (procedemento administrativo PR606A), modificada a través da resolución da directora da Axencia para a Modernización Tecnolóxica de Galicia (DOG nº 32, do 14 de febreiro).
Así mesmo, o 18 de xullo de 2018 publicouse no
Diario Oficial de Galicia
o extracto da devandita convocatoria, co identificador 407754 da Base de datos nacional de subvencións, de conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións.
O 11 de febreiro de 2019, a directora da Axencia para a Modernización Tecnolóxica de Galicia ditou resolución de concesión e denegación de subvencións, con indicación de que se notificase aos interesados.
Segundo o establecido nos artigos 13.3 das bases reguladoras aprobadas por Resolución do 9 de xuño de 2018 e 20.8.b) da Lei 38/2003, do 17 de novembro, xeral de subvencións, as subvencións concedidas serán publicadas no
Diario Oficial de Galicia
e tamén remitidas á Base de datos nacional de subvencións.
Faise constar que, conforme o establecido no artigo 1 da Resolución do 9 xullo de 2018, as actuacións están cofinanciadas ao 80 % polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020. O ámbito de aplicación das subvencións tramitadas ao abeiro das presentes bases reguladoras enmárcase na liña de actuación 57: plan para a xestión dixital do patrimonio cultural e modernización tecnolóxica do turismo, do obxectivo específico 02.03.01: promover os servizos públicos dixitais, a alfabetización dixital, e-aprendizaxe, e-inclusión e e-saude, recollido na prioridade de investimento 02.03: reforzo das aplicacións das tecnoloxías da información e da comunicación para a Administración electrónica, a aprendizaxe electrónica, a inclusión electrónica, a cultura electrónica e a sanidade electrónica; do obxectivo temático 02: mellorar o uso e a calidade das TIC e o acceso a estas, no marco do programa operativo Feder Galicia 2014-2020, actuación 2.3.1.7: axudas para a posta en marcha do Plan para a xestión dixital do patrimonio cultural e modernización tecnolóxica do turismo-dixitalización do patrimonio cultural.
En consecuencia, resolvo que se proceda á publicación da subvención concedida, que se incorpora como anexo a esta resolución, e que se remita a información da concesión á Base de datos nacional de subvencións.
Santiago de Compostela, 1 de abril de 2019
a) Norma reguladora da convocatoria: Resolución do 9 de xullo de 2018 pola que se aproban as bases reguladoras para a concesión de subvencións, en réxime de concorrencia competitiva, para a dixitalización do patrimonio cultural de Galicia coa finalidade de preservación e difusión a través de Galiciana-Patrimonio Dixital de Galicia, e se procede á súa primeira convocatoria para os anos 2018-2019, cofinanciada co Fondo Europeo de Desenvolvemento Rexional, no marco do programa operativo Feder Galicia 2014-2020 (procedemento administrativo PR606A) (DOG núm. 137, do 18 de xullo).
b) Programa: 571A.
c) Crédito orzamentario: 04.A1.571A.744.0; 04.A1.571A.745.0; 04.A1.571A.760.0; 04.A1.571A.781.0.
d) Finalidade: subvencións para a dixitalización do patrimonio cultural de Galicia coa finalidade de preservación e difusión a través de Galiciana-Patrimonio Dixital de Galicia.
e) Entidades beneficiarias e cantidades concedidas: